Namizno okolje K (K Desktop Environment)
Nazaj |  | Naprej

# Poglavje 3. Namestitev

| Core dumping fsck's tend to make me nervous.
| Linus Torvalds potem, ko je ugotovil, da je novo Beta jedro razsulo datotečni sistem

Brez skrbi! Čeprav lahko uporaba Beta programske opreme povzroči precej težav, ni posebej verjetno, da bi namestitev KDE uničila vaš disk. To poglavje je zasnovano posebej zato, da vas vodi skozi namestiveni proces, tako da lahko kar najhitreje (in s kar najmanj truda) pričnete uporabljati vaše novo namizje. Kot pri vseh namestitvah okenskih upravljalnikov je priporočljivo da naredite varnostno kopijo vseh X11 specifičnih nastavitvenih datotek preden pričnete z namestitvijo. Če ne poznate natančno njihove lokacije, poizkusite z vsemi skritimi datotekami (`.*`) v vašem domačem imeniku in imeniku `/usr/X11/lib/X11/xdm`.

# 3.1. Zahteve

Preden namestite KDE, se prepričajte, da vaš sistem izpolnjuje naslednje zahteve:

- Delujoč, POSIX kompatibilen UNIX sistem. UNIX-i, za katere je znano da delajo s KDE vključujejo: Linux, FreeBSD, Solaris, HP-UX in MkLinux. Trudimo se, da bi bil KDE kmalu dosegljiv na še več platformah.

- Nekaj prostega prostora na particiji, kjer bo ustvarjen `/opt/kde` . Priporočamo, da rezervirate približno 50MB, če vaš sistem podpira deljene knjižnice in ustrezno več, če jih ne. Če morate ali želite zgraditi KDE iz izvornega drevesa potem prosim rezervirajte okrog 100MB v `/usr/src`.

- Delujoč sistem X11 z ali brez xdm. Če še niste namestili X Window System potem najprej preverite namestitveni medij vaše različice UNIX-a, ali vsebuje primerno različico. Če je ne najdete, obiščite spletno stran XFree86 kjer dobite več informacij o tem, kako dobiti in namestiti X Window System, oziroma kontaktirajte vašega UNIX prodajalca UNIX-a za podporo.

- Knjižnice Qt, različice 2.2. Dobite jih lahko na Troll Techovem FTP strežniku v formatih rpm in tgz.

Opozorilo preden začnete: Preden nadgradite s prejšnje različice KDE, priporočamo, da storite naslednje:

     cd /opt/kde
     tar cfvz ~/KDE-old-version-backup.tar.gz *

Nazaj | Domov | Naprej
Kako dobiti nove komponente |  | Linux: nameščanje RPM-ov za RedHat, Caldero in SuSE.