Priročnik za Konqueror
Nazaj | Poglavje 1. Konqueror - osnove | Naprej

# 1.2. Deli Konquerorja

Kratek pogled na glavne dele Konquerorjevega okna:

Naslovna letev je pas na vrhu Konquerorjevega okna in se obnaša podobno, kot v drugih programih KDE applications. Klik z desnim gumbom miške na osrednjem delu prikliče menu naslovne letve.

Menujska vrstica je pas, ki vsebuje imena spustnih menujev, kliknite z levim gumbom na ime, da prikažete ali skrijete ta menu, lahko pa uporabite Alt+podčrtano črko v imenu kot vročo tipko, na primer Alt+U da prikažete menu Uredi. Različni menuji so opisani v razdelku Menujska vrstica.

Orodna vrstica vsebuje ikone za pogosto izvedene operacije. Premaknite miškin kazalec nad ikono, da vidite kratek opis, kaj ikona počne, kliknite z levim gumbom, da aktivirate ikono. Klik z desnim gumbom miške na čistem področju orodne vrstice bo priklical menu orodne vrstice in vam omogočil spreminjanje položaja in izgleda orodne vrstice.

Lokacijska vrstica prikazuje pot do imenika, URL ali datoteke, ki si jo ogledujemo. Sem lahko vtipkate pot ali URL in pritisnete Enter. Črna ikona na levi strani zbriše vnosno polje.

Vrstica zaznamkov je območje pod Lokacijsko vrstico na prejšnjem posnetku. Sem lahko dodate pogosto uporabljene zaznamke, poglejte v razdelek Organiziranje vaših zaznamkov.

Okno je poglaviten del Konqueror in lahko prikazuje vsebino imenika, spletne strani ali dokumenta, Z uporabo menuja Okno lahko glavno Konquerorjevo okno razdelite na enega ali več ločenih pogledov, kar je uporabno za dejanja tipa 'povleci in spusti'.

Statusna vrstica se nahaja na dnu okna in podaja splošne informacije o vsem, nad čemer se nahaja kazalec miške. Če ste glavno okno razdelili na več pogledov, potem boste imeli za vsakega svojo statusno vrstico, ki bo vključevala majhno 'lučko' na levi strani, s katero bo nakazovala "aktiven" pogled. Klik z desnim gumbom na statusni vrstici bo priklical dvižni menu desne tipke miške.

Ne skrbite, če Konqueror ne izgleda natanko tako, kot na tem posnetku. Je namreč zelo prilagodljiv in ne obstaja "običajen" način nastavitve. Kot primer:

- Uporabite lahko menu Nastavitve, da izberete ali naj so prikazane menujska, orodna, lokacijska in vrstica zaznamkov.

- Prav tako lahko "povozite" orodno, lokacijsko in vrstico zaznamkov s klikom LGM na navpičnih črtah na levi strani letev ali jih premikate naokoli tako da jih vlečete z LGM.

Za več podrobnosti, kako spremeniti Konquerorjev izgled, si prosim poglejte razdelek Prilagoditev Konquerorja

Nazaj | Domov | Naprej
Konqueror - osnove | Gor | Namigi in Kaj je to ?