Priročnik za Konqueror
Nazaj | Poglavje 3. Konqueror - spletni brskalnik | Naprej

# 3.2. Brskanje in iskanje

Ko enkrat imate vzpostavljeno povezavo v internet, potem lahko brskate s Konquerorjem kot z vsakim drugim brskalnikom.

- Vtpkajte URL v okno lokacijske vrstice, pritisnite Enter, in Konqueror bo naložil in prikazal to stran. Uporabite lahko tudi možnost samodejnega dopolnjevanja URL medtem ko tipkate, ta je podobna možnosti Samodejno dopolnjevanje poti, vendar pa osnuje svoje izbire na zgodovini vašega brskanja namesto na imenikih vašega sistema.

- Kliknite z levim gumbom na povezavo na spletni strani, da ji sledite.

- Da odprete povezavo v novem izvodu Konquerorja in pustite staro stran še vedno vidno kliknite na povezavo z DGM in izberite možnost Novo okno.

  Izberete lahko tudi način večih pogledov hkrati z Ctrl+Shift+L ali z izbiro menujske vrstice Okno->Razdeli pogled levo/desno, kar vam bo omogočilo ogled različnih strani hkrati. To je lahko uporabno, če preglejujete zapleten nabor strani, kot je na primer ta dokument, vendar kadar to počnete poskrbite, da je malo polje na dnu v desnem vogalu, ki nakazuje povezave, prazno.

- Da se vrnete nazaj na prejšnjo stran uporabite kombinacijo tipk Ctrl+Leva puščica, gumb Nazaj v orodni vrstici ali pa izbiro menujske vrstice Pojdi->Nazaj, prav tako kot to počnete, ko se gibljete med datotekami.

- Podobno lahko potem, ko ste enkrat šli nazaj greste tudi naprej z uporabo Ctrl+Desna puščica, gumba Naprej ali pa izbire menujske vrstice Pojdi->Naprej.

Če želite iz kakšnega razloga ustaviti nalaganje, potem uporabite tipko Esc, gumb Stop v orodni vrstici ali pa izbiro Videz->Stop v menujski vrstici.

Ko opazujete spletno stran bi morali v orodni vrstici opaziti dve novi ikoni, ki izgledata kot povečevalno steklo z majhhnima + in - znakoma. Uporabite ju za prilagoditev velikosti besedila, če ga težko berete. Vendar pa je delovanje te možnosti odvisno od tega, kako je bila narejena HTML stran.

Nekateri ljudje porabijo več časa za iskanje spletne strani, kot pa za njeno branje. Ste vedeli, da lahko le vtipkate vsebino (subject), ki jo iščete v okno lokacijse vrstice in Konqueror jo bo samodejno posredoval enemu izmed spletnih iskalnikov? Poskusite na primer z vnosom imena vašega mesta.

Lahko pa mu poveste, da naj uporabi določen iskalnik. Vnos `altavista:konqueror` ali pa le `av:konqueror` bo povzročil, da bo za iskanje uporabljena Altavista. Za več podrobnosti o Konquerorjevih naprednih zmožnostih iskanja poglejte v razdelek Napredno brskanje.

Nazaj | Domov | Naprej
Konqueror - spletni brskalnik | Gor | Shranjevanje in tiskanje spletnih elementov