Namizno okolje K (K Desktop Environment)
Nazaj |  | Naprej

# Poglavje 6. Vse o vašem namizju

| Babica, kako velike oči imaš!
| Rdeča kapica

| Da te bolje vidim!
| Volk

"Babica, kako velike oči imaš" (Rdeča kapica)

"Da te bolje vidim" (Volk)

Več kot vidite, učinkoviteje lahko uporabljate vaše namizje, KDE vam ponuja možnost, da si prilagodite izgled in obnašanje namizja tako kot želite in vam s tem omogoča hitrejše in učinkovitejše delo. Ponuja vam celo možnost opozorila, če vas želi požreti volk ali pa vas (če ste babica) opozori, da se vam bliža Rdeča kapica, ki vam prinaša dobrote. No, če to ni postrežba.

# 6.1. Mapa Autostart

Preden sem odkril mapo Autostart, je bil moj dnevni zagonski postopek KDE sledeč: poženi KDE, poženi KEdit, poženi Konsole, poženi Netscape in poženi kscd. To mi je vzelo čas, ki bi ga lahko izkoristil bolje. Programi, pisani za KDE, ki ostanejo odprti na koncu seje shranijo svoje stanje in se ponovno pojavijo ob vaši naslednji prijavi, vendar pa obstaja nekaj programov (ko na primer Netscape) ki tega ne bodo naredili. Zanje lahko uporabite mapo `Autostart`.

Da poženete programe ob zagonu KDE naredite naslednje:

1. Odprite mapo `Autostart`. Najdete ga lahko v zgornjem levem kotu namizja.

2. Odprite okno Konquerorja in poiščite program, ki ga želite dodati. Če ne veste, kako to storiti, poglejte v razdelek Razdelek 5.1.1

3. Povlecite in spustite željeni program iz Konquerorjevega okna v mapo `Autostart`. Ko boste vprašani, izberite Link da ustvarite simbolno povezavo namesto polne kopije. To prihrani veliko prostora na disku.

4. Ponovite ta korak za vsak program, ki ga želite pognati ob zagonu KDE. . Ne pozabite, da vam ni treba dodajati KDE programov. Ko se odjavljate, jih preprosto pustite odprte in ob naslednji prijavi v KDE se bodo odprli, kot da se ni zgodilo nič.

5. Da vidite funkcijo autostart ,,na delu'', ponovno poženite KDE.

Programi se bi morali sedaj samodejno pognati ob zagonu KDE. Če želite dodati nekaj posebnega (npr. da želite ob zagonu videti določeno spletno stran), potem preberite Uporaba predlog. Tam opisani postopek dela v vsakem imeniku, zato ga lahko uporabite tudi v mapi `Autostart`.

Nazaj | Domov | Naprej
Zapiranje KDE |  | Dodajanje programov in ikon za bližnjice na pult in v menu K