Konsole - uporabniški priročnik
Nazaj |  | Naprej

# Poglavje 1. Uvod v Konsole

Konsole je X terminalski emulator, ki ponuja vmesnik ukazne vrstice (Command Line Interface - CLI) pri uporabi grafičnega okolja KDE. Konsole pomaga k večji urejenosti na uporabnikovem namizju tako, da vsebuje več sej v enem oknu (manj nagneteno namizje).

Njegove napredne zmožnosti vključujejo preprosto nastavitev in zmožnost uporabe večih terminalskih lupin v enem oknu.

Z uporabo Konsole lahko uporabnik odpre:

- seje Linux konzole

- seje upravljalnika datotek Midnight Commander

- seje lupin

- seje Root konzole

Seje se lahko preimenujejo, da vam pomagajo slediti vsem vašim lupinam ali pa se jim pošlje signal (STOP, CONT, HUP, INT, TERM, KILL).

Za več nadzora nad Konsole lahko uporabnik:

- skrije/prikaže menijsko vrstico, orodnono vrstico in/ali okvir

- izbere velikost okna Konsole, pisave, barvne sheme, in nabor tipk

- spremeni lokacijo drsnika ali pa ga skrije

Vse izbrane opcije se lahko privzamejo za prihajajoče seje tako, da se shranijo.

# 1.1. Zgodovina

Za tiste z globljim zanimanjem za taksonomijo prostih X terminalov naj povem tole: obstajata dve vrsti: xterm, ki je original, napisan celo pred X-i samimi (mesec ali dva) in xvt, lažji klon xterm-a, na katerem temelji večina drugih trenutno dosegljivih derivatov (omenim naj eterm).

Po dekadi je Konsole prvi emulator spisan v celoti na novo. Medtem, ko je bil xterm definitivno shekan do smrti (njegov `README` se prične z besedami "Opustite vso upanje, ki vstopate"), ponuja Konsole svež pričetek z uporabo trenutnih tehnologij in razumevanja X-ov.

Nazaj | Domov | Naprej
Konsole - uporabniški priročnik |  | Uporaba Konsole