Alexander
Neundorf
Prevod:
Andrej
Vernekar

    andrej.vernekar@kiss.uni-lj.si

Prevod posodobil:
Matej
Badalič

    matej_badalic@slo.net

21/10/2000
1.00.00
KDE
KControl
Samba
sistemske informacije

# Informacije o statusu Sambe

Statusni monitor Sambe in NFS je vmesnik za programa smbstatus in showmount. Smbstatus poroča o trenutnih povezavah samba in je del paketa Samba tools, ki implementira protokol SMB (Session Message Block), imenovan tudi NetBIOS oziroma LanManager protokol.

Ta protokol se uporablja za zagotavljanje deljenih servisov tiskanja in skupnih diskov na omrežju, v katerem tečejo tudi različne vrste Microsoft Windows.

Showmount je del programskega paketa NFS. NFS pomeni Network File System in je tradicionalni UNIX-ov način dostopa do imenikov preko omrežja. V tem primeru je razčlenjen izpis ukaza `showmount `-a localhost``. Na nekaterih sistemih se showmount nahaja v /usr/sbin, preverite, če se nahaja v vaši spremenljivki `PATH`.

## Izvozi

Na tej strani lahko vidite velik seznam, ki prikazuje trenutno aktivne povezave do virov Samba in NFS vašega računalnika. Prvi stolpec prikazuje, ali gre za vir Samba (SMB) ali pa NFS izvoz. Drugi stolpec vsebuje ime skupnega vira, tretji ime oddaljenega gostitelja, ki dostopa do tega vira. Nadaljni stolpci imajo pomen le za skupne vire Samba.

Četrti stolpec vsebuje uporabniški ID uporabnika, ki dostopa do tega skupnega vira. Upoštevajte, da ta ni nujno enak UNIX-ovemu uporabniškemu ID-ju tega uporabnika. Isto velja za naslednji stolpec, ki prikazuje skupinski ID uporabnika.

Vsaka povezava z enim od vaših deljenih virov je obravnavana s strani enega procesa (smbd), naslednji stolpec prikazuje process ID (pid) tega smbd. Če ubijete proces, bo povezani uporabnik izgubil povezavo. Če oddaljeni uporabnik dela pod Windows, se bo takoj, ko je ta proces ubit ustvaril nov, tako da tega skoraj ne bo opazil.

Zadnji stolpec kaže koliko datotek ima uporabnik trenutno odprtih. Tukaj lahko vidite, koliko datotek ima odprtih sedaj, ne vidite pa, koliko jih je dosedaj kopiral, odprl, itd.

## Uvozi

Tukaj lahko vidite, kateri Samba in NFS viri z drugih gostiteljev so priklopljeni na vaš lokalni sistem. Prvi stolpec prikazuje ali gre za Samba ali NFS vir, drugi prikazuje njegovo ime in tretji kaže kje je priklopljen.

Ker lahko vire Samba priklopi le Linux, jih ne boste videli na drugih OS. Priklopljene NFS vire bi morali videti na Linux-u (to je bilo preverjeno) delati pa bi moralo tudi na Solaris-u (to ni bilo preverjeno).

## Dnevniki

Ta stran na prijeten način predstavlja vsebino vaše lokalne dnevniške datoteke sambe. Ko jo odprete, bo seznam prazen. Pritisniti morate gumb Obnovi, potem bo dnevniška datoteka sambe prebrana in rezultati prikazani. Preverite, ali je dnevniška datoteka na vašem sistemu resnično na mestu, podanem v vhodni vrstici. Če je kje drugje ali ima drugo ime, to popravite. Po spremembi imena morate znova pritisniti Obnovi.

Samba zapiše svoja dejanja glede na stopnjo zapisovanja dnevnikov (glejte `smb.conf`). Če je stopnja zapisovanja dnevnikov = 1, samba zapiše le, kadar se kdo prijavi na računalnik in ko je ta povezava znova zaprta. Pri stopnji zapisovanja dnevnikov = 2 si zabeleži tudi, če kdo odpre datoteko in jo znova zapre. Če je stopnja višja od 2, je zabeleženo še več stvari.

Če vas zanima, kdo dostopa do vašega računalnika in do katerih datotek, postavite stopnjo zapisovanja dnevnikov na 2 in redno ustvarite novo dnevniško datoteko (npr. nastavite cron opravilo, ki enkrat na teden premakne vašo trenutno dnevniško datoteko na drug imenik ali kaj podobnega). Drugače bo vaša dnevniška datoteka postala zelo velika.

S štirimi potrditvenimi polji pod velikim seznamom lahko določite, kateri dogodki se izpišejo v njem. Da vidite rezultate morate pritisniti Obnovi. Če je stopnja zapisovanja dnevnikov prenizka, ne boste videli ničesar.

S klikom na ime stolpca lahko uredite seznam glede na ta stolpec.

## Statistika

Na tej strani lahko filtrirate tretjo stran za določeno vsebino.

Denimo, da je polje "Dogodek" (ne tisto v seznamu) postavljeno na Povezava, "Servis/Datoteka" na *, "Gostitelj/Uporabnik" prav tako *, "Prikaži razširjene informacije o servisu" je onemogočen in "Prikaži razširjene informacije o gostitelju" je tudi onemogočen.

Če sedaj pritisnete Obnovi, boste videli, kako pogosto je bila odprta povezava do deljenega vira * (to je do vsakršnega deljenega vira) z gostitelja * (to je z vsakega gostitelja). Sedaj omogočite "Prikaži razširjene informacije o gostitelju" in znova pritisnite Obnovi . Sedaj boste videli za vsakega gostitelja, ki ustreza *, koliko povezav je bilo odprtih preko njega.

Sedaj pritisnite Zbriši.

Postavite polje "Dogodek" na 'Dostop do datoteke' in omogočite "Prikaži razširjene informacije o servisu" ter znova pritisnite Obnovi.

Sedaj boste videli, kako pogosto je bila posamezna datoteka dostopana, če omogočite "Prikaži razširjene informacije o gostitelju", boste videli, kako pogosto je katerikoli uporabnik odprl kakšno datoteko.

V vnosnih vrsticah "Servis/Datoteka" in "Gostitelj/Uporabnik" lahko uporabite posebne znake kot sta * in ? na enak način, kot bi ju uporabili v ukazni vrstici.

S klikom na ime stolpca lahko uredite seznam glede na ta stolpec. Na ta način lahko preverite, katera datoteka je bila odprta najpogosteje oziroma, kateri uporabnik je odprl največ datotek ali karkoli drugega.

## Avtorji razdelka

Avtorske pravice modula (copyright 2000): Michael Glauche in A. Neundorf alexander.neundorf@rz.tu-ilmenau.de

Prvotno spisal Michael Glauche

Trenutni vzdrževalec: A. Neundorf alexander.neundorf@rz.tu-ilmenau.de

Prispevali so:

- Konvrezija v kcontrol applet:

  Matthias Hoelzer hoelzer@physik.uni-wurzburg.de

- Uporaba KProcess namesto popen in preverjanje napak:

  David Faure David.Faure@insa-lyon.fr

- Konverzija v kcmodul, dodane tab strani 2,3,4, popravljen hrošč:

  Alexander Neundorf alexander.neundorf@rz.tu-ilmenau.de

Avtorske pravice dokumenta (copyright 2000) Alexander Neundorf alexander.neundorf@rz.tu-ilmenau.de

Documentacijo je pretvoril v docbook Mike McBride mpmcbride7@yahoo.com

Prevod: Andrej Vernekarandrej.vernekar@kiss.uni-lj.si

Prevod posodobil: Matej Badaličmatej_badalic@slo.net