KControl
Nazaj | Poglavje 5. Moduli | Naprej

# 5.10. Namizje

Ta modul se uporablja za spreminjanje nekaj najbolj pogosto potrebnih možnosti za namizje KDE.

Ta modul ima štiri jezičke z oznako: Namizje, Videz, Število namizij and Obrobe.

## 5.10.1. Jeziček Namizje

Jeziček namizje je razdeljen na 3 razdelke: Ikone/menuji namizja, Kliki na namizje in Imena poti.

### 5.10.1.1. Ikone in menuji namizja

V vrhnjem razdelku lahko vidite na levi tri možnosti:

Poravnaj ikone navpično po namizju

  Če je ta možnost omogočena, bo KDE postavil vse ikone v stolpce vzdolž leve strani zaslona, kadarkoli boste izbrali "Preuredi ikone" iz menuja Namizje. Če je ta možnost onemogočena, bo KDE postavil vse ikone v vrsto vzdolž vrha zaslona.

Prikaži skrite datoteke na namizju

  Če je ta možnost omogočena, se bodo na namizju pojavile vse skrite datoteke. Ponavadi to samo zapolni vaše področje namizja, vendar če pogosto delate s skritimi datotekami ali imeniki, je to lahko uporabno.

  | Bodite zelo pozorni, ko spreminjate ali brišete skrite datoteke. Večina teh datotek so nastavitvene datoteke in so nujno potrebne za pravilno delovanje vašega računalnika.

Vklopi namizni menu

  Ta možnost določa ali naj se vzdolž vrha KDE namizja pojavi menu.

Na desni strani od teh možnosti lahko vidite seznam z naslovom Prikaži predoglede za. Namizje KDE ima lastnost prikaza predogledov za HTML datoteke, slike in tekstovne datoteke: če omogočite predoglede za enega od teh, datoteke teh določenih tipov ne bodo predstavljene s standardnimi ikonami na namizju, ampak bodo namesto tega prikazane kot miniaturni predogledi. Na počasnih računalnikih lahko predogledi potrebujejo nekaj časa, da se prikažejo, zato mogoče ne boste želeli omogočiti te lastnosti.

### 5.10.1.2. Kliki na namizje

Razdelek kliki na namizje vam omogoča, da določite kaj se zgodi, ko kliknete na enega od treh miškinih gumbov na namizju (ko ni nobenega okna).

| Vse miške pa nimajo treh gumbov. Miške z dvema gumboma lahko ponavadi aktivirajo "Srednji gumb" s pritiskom levega in desnega gumba hkrati.

Za vsakega od treh miškinih gumbov lahko izbirate:

Brez dejanja

  Ko uporabljate ta gumb se nič ne zgodi.

Menu s seznamom oken

  To odpre podmenu z vsemi navideznimi namizji. Pod vsakim navideznim namizjem lahko izberete okno, ki se nahaja na tistem namizju. Ko ga boste enkrat izbrali bo KDE zamenjal na tisto namizje in postavil fokus na tisto okno.

Menu namizja.

  To odpre podmenu z ukazi, ki so specifični za KDE. S tem lahko ustvarite ikone, uredite zaznamke, izrezujete in prilepljate, prikličete pomoč, poženete ukaze, nastavite KDE, preuredite ikone, zaklenete zaslon in se odjavite iz KDE. Točna vsebina menuja se spreminja v odvisnosti od trenutnega statusa KDE.

Menu s programi

  To odpre Menuje s programi (bolje poznane kot "K Menuji"), da lahko poženete nove programe.

### 5.10.1.3. Imena poti

Ta razdelek lahko uporabite, da nastavite kje naj se shranijo datoteke Namizja, datoteke Smetnjaka in datoteke za samodejni zagon kot tudi standardne poti za dokumente. S spreminjanjem prvih treh vrednosti teh poti, boste samodejno premaknili datoteke iz njihove prejšnje na njihovo novo lokacijo.

| Če berete to, potem verjetno ne boste spreminjali imena poti. S tem lahko naredite vaš sistem neuporaben, če so vnešene napačne vrednosti.

## 5.10.2. Jeziček Videz

Jeziček videz ima 6 možnosti.

Velikost pisave

  Tukaj lahko spremenite relativne velikosti besedila na namizju. Izbirate lahko: Majhne, Srednje in Velike.

Standardna pisava

  Ta možnost se lahko uporabi za spreminjanje splošne pisave uporabljene od namizja. Preprosto izberite pisavo iz spustnega polja.

Barva običajnega besedila

  Ta možnost vam omogoča, da izberete barvo običajnega (ali nepoudarjenega) besedila.

Barva ozadja besedila

  Ta možnost vam omogoča, da izbrete barvo ozadja običajnega besedila. Če je neizbrano ima besedilo prozorno ozadje.

Podčrtaj imena datotek

  Določa če so imena datotek na namizju podčrtana.

## 5.10.3. Število namizij

KDE vam ponuja, da lahko imate več navideznih namizij. V tem jezičku lahko nastavite število namizij kot tudi njihova imena. Uporabite drsnik, da nastavite število namizij. Namizjam lahko določite imena z vnosom besedila v spodnja vnosna polja.

## 5.10.4. Obrobe

Čarobni robovi so KDE-jeva lastnost, ki vam pomaga ohranjati urejeno namizje. Ideja čarobnih robov je, da se ustvari področje okrog nekega objekta (namizje ali okno). Ko se neko drugo okno premakne v to "področje čarobnih robov", se okno samodejno postavi poleg nekega drugega objekta (to je lahko zraven drugega okna ali na rob namizja.

V tem razdelku modula sta dva drsnika.

Prvi drsnik je ima oznako "Pas preskoka robov". To je področje okrog robov namizja. Ta drsnik lahko uporabite za nastavitev širine/višine področja. Ko je enkrat okno postavljen v to področje zaslona, samodejno preskoči na zunanji rob zaslona.

Drugi drsnik ima oznako "Pas preskoka oken". To je področje okrog vsakega okna. Ta drsnik lahko uporabite, da nastavite širino tega "čarobnega predela". Ko enkrat vstopi neko drugo okno v to "čarobno področje", samodejno preskoči na rob originalnega okna. To vam pomaga, da lahko nastavite dve okni eno zraven drugega.

| Kot ste lahko že opazili, čarobnih robov ne morete onemogočiti. Če ne želite imeti učinka enega ali obeh čarobnih robov na vašem namizju, preprosto nastavite širino "čarobnega področja" na ničlo. To bo učinkovito onemogočilo "čarobno področje".

Če je možnost Snap windows only when overlapping omogočena, okna ne bodo skočila skupaj, ko bodo samo približana na kratko razdaljo. V tem primeru boste morali premakniti eno okno malo čez drugo, da se bo zgodil "skok" učinek.

## 5.10.5. Avtorji razdelka

Ta razdelek je napisal Mike McBride`<mpmcbride7@yahoo.com>`.

Prevod: Matej Badalič `<matej_badalic@slo.net>`

Nazaj | Domov | Naprej
Datum in ura | Gor | Informacije o napravah