KControl
Nazaj | Poglavje 5. Moduli | Naprej

# 5.13. E-Pošta

## 5.13.1. Uvod

Modul e-pošta KControl-a vam omogoča, da vnesete in shranite nekaj osnovnoh informacij o e-pošti. Ta informacija se uporablja, ko se vršijo funkcije povezane z e-pošto v KDE, na primer, ko pošiljate poročilo o hroščih iz KDE upravljalnika sesutja .

Programi kot je KMail, ki se uporabljajo za branje in pošiljanje e-pošte, ponujajo veliko možnosti za prilagoditev načina, kako naj se ravna z e-pošto. Te možnosti so odvisne od specifičnih programov, ki jih uporabljajo. KMail vam na primer ponuja lastna sredstva za nastavitev.

Nekaj informacij potrebnih za nastavitev e-pošte bi vam moral priskrbeti vaš ponudnik za dostop do interneta (ISP). Če ste povezani na lokalno omrežje, potem vam bo lahko pomagal administrator vašega omrežja.

## 5.13.2. Uporaba

V tem modulu je pet področij za nastavitev. Da vam je v pomoč na žačetku so nekatera polja že samodejno zapolnjena s podatki vašega prijavljanja v sistem. Če gledamo na stran iz vrha proti dnu so ta področja:

Profili:

  Profili so raznovrstne "garniture" nastavitev epošte, ki jih lahko na primer uporabite, če pošiljate pošto preko različnih ponudnikov ali če morate poslati osebno kot tudi poslovno pošto. Profili vam potem omogočajo uporabo različnih nastavitev, npr. za vaše Ime ali Organizacijo. Da spremenite nastavitve lahko ali izberete profil (z uporabo kombiniranega seznama Trenutni profil ), ali pa lahko ustvarite nov prfil s klikom na Nov profil.... Če boste ustvarili nov profil, boste vprašani za ime.

Podatki o uporabniku:

  Podrobnosti za trenutno prijavljenega uporabnika.

  V vnosnem polju z oznako Polno ime, vtipkajte vaše polno ime, s katerim bi se radi želeli predstaviti v e-poštnem sporočilu, ki ga odpošljete. Če ste zaposleni pri podjetju ali organizaciji, lahko vnesete njeno ime v vnosno polje z oznako Organizacija.

  Da lahko uporabljate e-pošto, morate vnesti vaš e-poštni naslov v vnosno polje z oznako Elektronski naslov. Če bi morali biti odgovori na vaše e-pošto poslani na drugačen naslov, ga lahko vnesete v vnosno polje z oznako Naslov za odgovor. Ponavadi bi moralo to polje ostati prazno, da vam odgovori gredo na vaš e-poštni naslov kot je že vtipkano.

Privzeti poštni odjemalec:

  E-poštni program, ki ga uporabljate za pošiljanje in prejemanje e-pošte (moral bi biti več kot eden na voljo v vašem sistemu.)

  Privzeti e-poštni strežnik je KMail, vendar ga lahko spremenite, tako da vtipkate ime programa v primerno vnosno polje, ali pa, da kliknete na gumb Brskaj... in izberete program z uporabo pogovornega okna, ki se prikaže.

  Če je program, ki ga želite uporabiti za e-pošto konzolni ali tekstovno-osnovana aplikacija (na primer Pine e-poštni program), obkljukajte možnost Poženi v terminalskem oknu.

Prihajajoča pošta:

  Internetni protokol, ki ga uporablja strežnik, ki prejema e-pošto za vas.

  Vaš strežnik prihajajoče pošte lahko uporablja IMAP ali POP3 protokol za e-poštna obvestila. Ponovno, vaš ISP bi vam moral priskrbeti te informacije. Če ste priključeni na lokalno omrežje, ki upravlja z vašo e-pošto, izberite Lokalni poštni predal. Kliknite Nastavitve prihajajoče pošte..., da nastavite informacije o odjemalcu.

Izhodna pošta:

  Internetni protokol, ki se uporablja za pošiljanje izhodne epošte.

  Izberete lahko SMTP ali Lokalno pošiljanje. Kliknite Nastavitve izhodne pošte..., da nastavite informacije o odjemalcu.

Ko kliknete Nastavitve prihajajoče pošte... ali Nastavitve izhodne pošte..., se bo pojavilo pogovorno okno, kjer boste lahko vnesli vse informacije, ki so potrebne za uporabo specifičnega poštnega strežnika. Če ste priključeni na lokalno omrežje in se e-pošta upravlja lokalno, vam verjetno ne bo potrebno narediti nič, da nastavite strežnik.

Vaš ISP bi vam moral dati uporabniško ime in geslo, da se prijavite na e-poštni strežnik. Pogosto je uporabniško ime enako delu e-poštnega naslova, ki stoji pred znakom "@".

Poleg uporabniškega imena in gesla, boste morali tudi vnesti ime poštnega strežnika. Včasih je uporabljen isti strežnik za pošiljanje in sprejemanje pošte, vendar v večini primerov to ne drži, ker vaš ISP dodeli različna gostiteljska imena za pošiljanje in sprejemanje. Gostitelj za pošiljanje se lahko imenuje SMTP strežnik, medtem ko se gostitelj za prejemanje lahko imenuje POP strežnik ali IMAP strežnik.

## 5.13.3. Avtorji razdelka

Ta razdelek je napisal:

Krishna Tateneni`<tateneni@pluto.njcc.com>`.

Posodobil: Jost Schenck `<jost@schenck.de>`.

Prevod: Matej Badalič `<matej_badalic@slo.net>`

Nazaj | Domov | Naprej
Informacije o DMA kanalih | Gor | Prikrojitev kodiranja