KControl
Nazaj | Poglavje 5. Moduli | Naprej

# 5.36. Pult

## 5.36.1. Uvod

KDE pult (pogosto imenovan kicker) je področje, ki ga boste ponavadi našli na dnu zalona, ko boste KDE prvič zagnali. Pult vam omogoča hiter dostop do aplikacij in vam olajša pri organizaciji vašega namizja. Z uporabo KDE pulta lahko na primer

- poženete aplikacije z uporabo K menuja ali gumbov za aplikacije

- zamenjate namizja z uporabo vstavka v pultu

- zamenjate aktivna okna, jih pomanjšate ali razpnete

- brskate imenike s funkcionalno uporabo brskalnega menuja

- dostopate do vstavkov v pultu, ki povečajo funkcionalnost pulta, z nudenjem mešalnih miz, ur in nadzornikov sistema

## 5.36.2. Splošno

V jezičku Splošno lahko nastavite nekaj osnovnih funkcionalnosti KDE pulta (t.i. funkcionalnosti boste našli tudi v drugih aplikacijah pulta; k tem bolj zanimivim stvarem bomo prišli pozneje).

### 5.36.2.1. Lokacija in velikost

V okvirju Lokacija lahko izbirate na kateri rob zaslona bo pripet pult. Vedite, da je ponavadi prostor, ki je na voljo, bolje izkoriščen, če je pult poravnan vodoravno t.j., da je pripet na vrh ali dno robov zaslona. Če se želite malo igrati z različnimi nastavitvami, lahko spremenite pozicijo pulta z rahlo vleko pulta iz enega roba do drugega.

Velikost pulta je lahko drobna, običajna ali velika. Odvisno od vstavkov, ki jih uporabljate, lahko ugotovite, da nekateri vstavki delujejo bolje z drugimi velikostmi pulta.

### 5.36.2.2. Gumbi za skrivanje in samodejno skrivanje

Odvisno od ločljivosti zaslona, lahko ugotovite, da pult zavzema preveč vašega dragocenega dela zaslona. KDE pult ponuja dve poti za shranjevanje prostora na zaslonu: lahko uporabite gumbe za skrivanje, da ročno skrijete pult, ko ga ne potrebujete ali pa ga lahko nastavite, da se samodejno skrije, ko ni v uporabi.

Ko so gumbi za skrivanje omogočeni, boste videli gumbe na obeh straneh pulta s puščicami, ki kažejo proti robovom zaslona. Če kliknete na enega od teh gumbov, bo pult zdrsel proč v želeno smer. Po tem boste videli ostanek gumba za prikaz, ki bo nazaj prikazal pult. Obkljukajte možnost Vključeno, da omogočite to lastnost. Če je možnost Poudari ob prehodu miške omogočena, bodo gumbi za skrivanje poudarjeni, ko bo miškin kazalec nad njimi. Z uporabo drsnika Velikost lahko spremenite širino gumbov.

Ko je lastnost samodejnega skritja omogočena, se bo pult skril, ko miškin kurzor ne bo nad njim v nastavljenemu zamiku časa. Če premaknete miško na rob zaslona kjer je pult, se bo ponovno prikazal. Obkljukajte možnost Vključeno v okvirju Samodejno skrij, da omogočite to lastnost. Z uporabo drsnika Zamik v sekundah, lahko nastavite dolžino časa, ki mora preteči, preden se pult skrije.

## 5.36.3. Občutek in videz

Z uporabo jezička Občutek in videz lahko nastavite nekaj možnosti, ki ne bodo vplivale na funkcionalnost pulta, ampak samo na celoten izgled.

Z uporabo možnosti Skrij animacijo (za gumbe za skrivanje) in Animacija ob samodejnem skrivanju (za samodejno skrivanje) lahko nastavite ali bo pult gladko zdrsel proč ali samo izginil. Obe animaciji lahko omogočite ali onemogočite z uporabo možnosti Vključeno, hitrost animacije pa lahko spremenite z uporabo drsnikov Hitrost.

Tema ozadja je slika, ki bo uporabljena za prikaz ozadja pulta, podobno kot lahko uporabite sliko za ozadje namizja. Obkljukajte možnost Uporabi temo ozadja, da omogočite to lastnost. Datoteko s sliko lahko določite v spodnjem vnosnem polju, ali pa s tem, da kliknete na gumb Brskaj. Predogled izbrane slike boste lahko videli na desni strani.

Možnost Razblini ročaje vstavka bo skrila majhne ročaje, ki se uporabljajo za premikanje vstavkov pulta. Ročaji bodo prikazani samo ko bo miškin kurzor nad njimi.

## 5.36.4. Menuji

V jezičku Menuji lahko nastavite obnašanje menujev v pultu. To vpliva na menu K, ki ga boste pogosto uporabljali za zagon aplikacij, menuje hitrega brskalnika s katerimi lahko dostopate do imenikov in druge menuje, kot je menu nedavnih dokumentov.

Predpomnilnik menuja je lastnost, ki lahko omogoči hitrejše prikazovanje menujev na zaslonu: namesto da se podatki berejo iz diska vsakič, ko dostopate do menuja, si bo pult zapomnil vnose v menuju po prvem dostopu do menuja. Kljub vsemu, odvisno od količine pomnilnika, ki je na voljo vašemu sistemu, boste želeli ta predpomnilnik izprazniti po določenem času. Obkljukajte možnost Izprazni predpomnilnik menujev če želite, da se predpomnilnik po določenem času izprazni. S spodnjim drsnikom lahko nastavite po kolikem času se bo predpomnilnik izbrisal.

V okvirju Menuji brskalnika lahko nastavite ali naj bodo v menujih brskalnika prikazane skrite datoteke ali pa ne (skrite datoteke v unix sistemih so tiste datoteke katere ime se začne s piko) kot tudi koliko največ datotek bo prikazanih v menujih brskalnika. Zadnja možnost je lahko posebno uporabna če imate majhno ločljivost na zaslonu, saj bi menuji brskalnika hitro zapolnili zaslon, ko bi brskali imenike, ki vsebujejo veliko datotek.

Okvir K menu ponuja nekaj možnosti za nastavitev funkcionalnosti K menuja. Zlij različni lokaciji menuja bo prikazalo vse aplikacije v enem imeniku, ne ozirajoč se kje so shranjene ustrezne datoteke: na primer, vključitev te možnosti bo pokazala skupno uporabne aplikacije v vašem menuju Uporabniški programi skupaj z vašimi lastnimi aplikacijami. Če boste onemogočili to možnost, bo en menu z aplikacijami za ves sistem in eden v podmenuju, ki vsebuje samo vaše osebne vnose. Možnost Prikaži podmenu nedavnih dokumentov bo omogočila podmenu, ki bo hranil nedavne dokumente, ki jih boste odprli s KDE aplikacijami. Možnost Prikaži podmenu hitrega brskalnika bo omogočila menu hitrega brskalnika.

## 5.36.5. Gumbi

KDE pult podpira tako imenovane "tlakovane gumbe". To pomeni, da bodo gumbi prikazani na pultu narisani z uporabo nastavljenih slik. Da omogočite tlakovanje gumbov, obkljukajte možnost Vključi tlakovano ozadje v jezičku Gumbi. Potem lahko nastavite tlakovanje za določene tipe gumbov.

Za vsak tip gumbov pulta je okvir, ki ponuja možnost Vključeno, da omogočite ali onemogočite tlakovane slike. Če je tlakovanje omogočeno za določen tip gumbov, lahko izberete tlak v spodnjem kombinirnem seznamu in okvir poleg bo prikazal predogled tega tlakovanja.

## 5.36.6. Vstavki

Vstavki so majhni vtikači, ki razširijo funkcionalnost pulta. KDE prihaja z nekaj vstavki, vendar so ti lahko dostopni tudi od tretjih oseb. Vstavki pulta se lahko poženejo po dveh poteh: notranje ali zunanje. Medtem ko je 'notranje' zaželjena pot nalaganja vstavkov, lahko to zmanjša stabilnost ali varnost, ko uporabljate slabo programirane vstavke od tretjih oseb. Da se te težave zmanjšajo, se vstavki lahko označijo kot 'zaupni'. Pult lahko nastavite, da ravna z zaupnimi vstavki drugače kot z nezaupnimi. Vaše možnosti so:

- Notranje nalagaj le zaupne vstavke: Vsi vstavki razen tistih označenih z 'zaupni' bodo naloženi z uporabo zunanje embalažne aplikacije.

- Notranje nalagaj le nastavitvene zagonske vstavke: Vstavki prikazani ob KDE zagonu bodo naloženi notranje, drugi pa bodo naloženi z uporabo zunanje embalažne aplikacije.

- Notranje nalagaj vse vstavke: bo naložilo vse vstavke notranje, ne ozirajoč se ali so zaupni ali ne.

Zaradi stabilnosti in varnosti, priporočamo uporabo ene od prvih dveh možnosti in da označite 'zaupne' vstavke samo tiste, ki prihajajo z osnovnimi KDE paketi.

Da označite vstavke 'zaupne' ali 'nezaupne' jih lahko premikate iz enega seznamskega polja v drugo. Poskusite izbrati vstavke v seznamu zaupnih vstavkov in kliknite gumb >>. To bo premaknilo izbrani vstavek na drugi seznam, klik na gumb <<, pa bo premaknil izbrani vstavek iz seznama dostopnih vstavkov v seznam zaupnih vstavkov.

## 5.36.7. Avtorji razdelka

Ta razdelek je napisal: Jost Schenck `<jost@schenck.de>`

Prevod: Matej Badalič `<matej_badalic@slo.net>`

Nazaj | Domov | Naprej
Obnašanje miške | Gor | Informacije o particijah