Pogosto zastavljana vprašanja o KDE
Nazaj |  | Naprej

# Poglavje 2. Uvod

2.1. Kaj je KDE?
2.2. Kaj sploh pomeni K v KDE?
2.3. Na katerih platformah lahko pričakujem, da bo KDE deloval?
2.4. Je KDE okenski upravljalnik?
2.5. Je KDE klon CDE, Windows® 95 ali Mac® OS ?
2.6. Je KDE prosto programje?

2.1. Kaj je KDE?

KDE je namizno okolje K (K Desktop Environment). Je projekt, ki ga je leta 1996 sprožil Matthias Ettrich. Namen projekta KDE je povezati moč operacijskega sistema UNIX® z udobjem modernega uporabniškega vmesnika.

Na kratko, KDE bo pripeljal UNIX® na namizje!

Če želite nadaljnje informacije o KDE, si poglejte What is KDE?

2.2. Kaj sploh pomeni K v KDE?

Ničesar. Je preprosto le namizno okolje K, podobno kot je X v X Window System™.

2.3. Na katerih platformah lahko pričakujem, da bo KDE deloval?

KDE je namizno okolje za vse okuse UNIX®a. Medtem ko drži, da večina razvijalcev KDE uporablja Linux® pa KDE lepo dela na širokem naboru sistemov. Vendar pa morate morda malce prilagoditi izvorno kodo, da se bo dal KDE prevesti na ne tako priljubljeni različici UNIX®a, ali pa morda v primeru, da ne uporabljate razvojnih orodij GNU, še posebej prevajalnika gcc.

Nekateri izmed sistemov, na katerih KDE dela so:

- Linux®

- Solaris™

- FreeBSD

- IRIX®

- HP-UX®

- MKLinux

- LinuxPPC™

2.4. Je KDE okenski upravljalnik?

Ne, KDE ni okenski upravljalnik. KDE vsebuje zelo dodelan okenski upravljalnik (kwm v različicah KDE manjših od 2 in KWin v KDE različici 2 ali novejši), vendar pa je KDE precej več kot to. Je celovito, integrirano namizno okolje.

KDE ponuja popolno namizno okolje, vključno z datotečnim upravljalnikom, okenskim upravljalnikom, sistemom pomoči, nastavitvenim sistemom, brezštevilnimi orodji in pripomočki ter naraščajoče število programov, vključno, a ne le s poštnim in novičarskim odjemalcem, risarskim programom, pregledovalnikom PostScript® in DVI ter tako naprej.

2.5. Je KDE klon CDE, Windows® 95 ali Mac® OS ?

Ne, KDE ni klon. Še posebej ni KDE klon CDE ali Windows®. Medtem ko so razvijalci KDE upoštevali in še upoštevajo najboljše zmožnosti iz vseh obstoječih namiznih okolij, je KDE resnično enkratno okolje, ki je in bo šlo svojo pot.

2.6. Je KDE prosto programje?

Da, KDE je prosta programska oprema, ki ustreza GNU General Public License. Vse knjižnice KDE so na voljo z licenco LGPL, kar omogoča razvoj komercialne programske opreme za namizje KDE, vsi programi pa so objavljeni pod pogoji GPL.

KDE uporablja Qt™ C++ crossplatform toolkit, ki je objavljen (od različice 2.2 dalje) pod pogoji GPL.

Dovoljeno je razširjati KDE in Qt™ na CD-ROM brez vsakršnega plačila. Nobeni finančni prispevki niso zahtevani.

Nazaj | Domov | Naprej
O tem FAQ |  | Kako dobiti KDE