Namizno okolje K (K Desktop Environment)
Nazaj | Poglavje 6. Vse o vašem namizju | Naprej

# 6.2. Dodajanje programov in ikon za bližnjice na pult in v menu K

Menu K in pult nista omejena s privzeto nastavitvijo. Pult je zasnovan tako, da se da razširiti, za to pa obstajata dva načina: dodajanje novih programov in dodajanje ikon bližnjic.

## 6.2.1. Dodajanje izbir v menuje

Da na pult dodate vaše priljubljene programe lahko uporabite KDE-jev urejevalnik menujev. Da ga poženete, uporabite zaganjalca programov in izberite Sistem->Urejevalnik menujev.

Novo okno bo na levi odprlo prikaz obstoječega menuja K in prazno pogovorno okno menujskih izbir.

V tem zgledu bomo dodali nov vnos za Gimp v podmenuju Grafika. Če tam že imate vnos Gimp in ne želite novega potem ko ste končali ne smete pritisniti gumba Uveljavi.

1. Premaknite se po levem drevesu navzdol do izbire Grafika.

2. Kliknite nanjo enkrat z levim gumbom miške na jo razširite.

3. Kliknite na ikono Nov vnos v orodni vrstici, ali pa izberite Datoteka->Nov vnos v menujski vrstici.

4. V pogovornem oknu, ki se prikaže vnesite ime, ki ga želite podati novi izbiri. V tem primeru vnesite `Gimp`.

   Sedaj pritisnite gumb V redu v pogovornem oknu.

5. Kliknite na nov menujski element Gimp, ki je bil ustvarjen v podmenuju Grafika. Pogovorno okno menujske izbire na desni se bo sedaj spremenilo in bo skoraj povsem prazno, razen imena, ki ste ga mu dali.

6. Polje Komentar izpolnite po želji. Morda boste na primer želeli dodati `Urejevalnik slik`. Tukaj vneseno besedilo bo prikazano kot namig v Zaganjalcu programov

7. V polje označeno z Ukaz vnesite ukaz, ki ga bi vtipkali v ukazno vrstico, da bi pognali vaš program. V tem primeru je to gimp. Če želite, lahko vnesete poljuben parameter. To lahko uporabite za to, da ustvarite menujsko izbiro, ki vedno odpre določen dokument ali sliko. Preverite dokumentacijo programa, da izveste več o parametrih ukazne vrstice.

8. Če želite, da bo program deloval iz določenega imenika (na primer za to, da Gimp odpre pogovorno okno Open File na določenem mestu) vnesite to pot v polje označeno z Delovna pot. To je opcijsko.

9. Če želite zamenjati privzeto ikono "neznano", kliknite ikono na desni strani pogovornega okna, da odprete KDE-jev standardni izbiralec ikon.

10. Nekatere programe je treba poganjati v terminalskem oknu (na primer Pine). Če to velja za vaš primer, označite ustrezno potrditveno polje.

11. Če želite program poganjati kot drug uporabnik, preverite polje označeno z Zaženi kot drug uporabnik in vnesite ustrezno uporabniško ime v polje.

12. Če ste zadovoljni z vašim vnosom v menu, pritisnite Apply. Če pa bi radi pričeli znova, pritisnite Reset.

To je vse. Sedaj imate novo izbiro v menuju.

## 6.2.2. Ikone bližnjic

Čeprav je KDE bolj udoben kot povprečen Unix-ov okenski upravljalnik, želi vsakdo rešitev za zagon programa v obliki enega klika. Pozneje se boste naučili kako ustvariti povezave in datotek na vašem namizju, kar pa ima tudi svoje slabosti: včasih se vaše namizje napolni z okni in ne morete doseči ikon, ne da bi pomanjšali vsa okna nad njimi v ikone. Da za pogosto uporabljane programe zmanjšate ta problem in povečate hitrost dostopa ustvarite ikone bližnjic na pultu.

Da na pultu ustvarite bližnjice imate dve možnosti: 'povleci in spusti' ali pa preko menuja.

Dodajanje ikone bližnjice z uporabo menuja.

1. Kliknite na zaganjalca programov in izberite Menu pulta Menu->Dodaj->Program.

2. Znova boste videli vrhnji nivo zaganjalca programov. Preglejte menuje, da najdete vnos za katerega želite ustvariti bližnjico, kot je Domač imenik ali pa Konqueror. Kliknite na program, ki ga želite.

Na pultu se bo pojavila nova ikona. Kliknite nanjo in program se bo pognal.

Dodajanje bližnjice s pomočjo metode povleci in spusti je še preprostejše - povlecite ikono z namizja ali iz Konquerorjevega okna na prazno mesto na pultu.

Kaj se zgodi ko povlečete element na pult je odvisno od tega, kaj ta element je:

Če povlečete imenik...

  Pojavil se bo menu, ki vam bo ponudil izbiro med Add as a File Manager URL ali pa Add as a QuickBrowser. Izbira prvega bo ustvarila ikono, ki odpre Konquerorjevo okno s tem imenikom, medtem ko druga odpre imenik kot menu s pulta.

Če povlečete bližnjico z namizja...

  Bo prepisana na pult.

Če povlečete dokument...

  Na pultu bo ustvarjena povezava, prvoten dokument pa bo ostal tam, kjer je. Klik na ustvarjeni ikoni bo odprl ta dokument v privzetem programu.

V vsakem primeru, če želite premakniti ikono, kliknite nanjo z desnim gumbom miške in izberite Premakni. Premaknite ikono tja, kamor želite in pritisnite levi gumb miške. Če želite ikono odstraniti, potem kliknite nanjo z desnim gumbom miške in izberite Odstrani. Ikono lahko premaknete tudi tako, da nanjo kliknete s srednjim gumbom miške in jo povlečete na njeno novo lokacijo.

Nazaj | Domov | Naprej
Vse o vašem namizju | Gor | Ustvarjanje novih datotek na namizju