KControl
Nazaj | Poglavje 5. Moduli | Naprej

# 5.17. Datotečne asociacije

## 5.17.1. Uvod

Eden izmed najbolj uporabnih aspektov KDE je zmožnost samodejne uporabe programa na njegovi datoteki. Ko na primer kliknete na vaš priljubljen KWord dokument v konqueror-ju, KDE samodejno požene KWord, in naloži to datoteko v KWord tako, da lahko takoj pričnete z delom.

V gornjem primeru je datoteka KWord-a asociirana s KWord-om ( programom). Te datotečne asociacije so ključne za delovanje KDE-ja.

Ko je KDE nameščen samodejno ustvari na stotine datotečnih asociacij za večino običajnih tipov datotek. Te prvotne asociacije so osnovane na najpogosteje vključeni programski opremi in uporabnikovih preferencah.

Na žalost KDE ne more:

- predvideti vsakršno možno kombinacijo programske opreme in podatkovnih datotek

- pripraviti se za datotečne formate, ki še niso bili izumljeni

- ali predvideti uporabnikov najljubši program za določen datotečni format

Vaše trenutne datotečne asociacije lahko spremenite ali pa jim dodate nove z uporabo tega modula.

Vsaka datotečna asociacija je zabeležena kot zvrst mime. MIME pomeni "Multipurpose Internet Mail Extensions" (večnamenske internetne poštne končnice). Omogoča računalniku določitev vrste datoteke, ne da bi bilo treba odpreti in analizirati obliko vsake datoteke.

## 5.17.2. Kako uporabljati ta modul

Datotečne asociacije so organizirane v 7 kategorij:

1. Application

2. Audio

3. Image

4. Inode

5. Message

6. Text

7. Video

Vse datotečne asociacije so sortirane v eno izmed teh kategorij.

| Med nobeno od teh kategorij ni funkcionalne razlike. Zasnovane so tako, da vam pomagajo organizirati vaše datotečne asociacije, vendar pa ne spreminjajo asociacij na kakršenkoli način.

Kategorije so naštete v oknu "Znane vrste".

Vsako od teh kategorij lahko raziščete in vidite datotečne asociacije v njih z dvojnim klikom na ime kategorije. Pojavil se bo seznam asociiranih zvrsti mime pod to kategorijo.

Prav tako lahko iščete določeno zvrst mime z uporabo iskalnega polja. Iskalno polje je označeno s "Poišči vzorec imen datotek" in se nahaja nad seznamom kategorij.

Preprosto vtipkajte prvo črko zvrsti mime, za katero se zanimate. Kategorije se samodejno razširijo in prikazane so le tiste zvrsti mime, ki vključujejo to zahtevano črko.

Vnesete lahko drugo črko in zvrsti mime bodo dodatno omejene na zvrsti, ki vsebujejo ti dve črki.

### 5.17.2.1. Dodajanje nove zvrsti mime

Če želite dodati novo zvrst mime k vašim datotečnim asociacijam lahko kliknete na gumb "Dodaj". Pojavilo se bo majhno pogovorno okno. Kategorijo izberete iz spustnega polja in vtipkate ime mime v polje označeno z "Ime vrste". Kliknite na "V redu", da dodate novo zvrst mime ali pa kliknite na "Prekliči", da je ne dodate.

### 5.17.2.2. Odstranitev zvrsti mime.

Če želite odstraniti zvrst mime preprosto izberite zvrst mime z enim klikom na imenu datoteke. Potem kliknite gumb označen z "Odstrani". Zvrst mime bo takoj izbrisana.

### 5.17.2.3. Urejanje lastnosti zvrsti mime.

Preden lahko ustrezno urejate lastnosti zvrsti mime, morate določiti zvrst. Preprosto brskajte po kategorijah dokler ne najdete zvrsti mime, ki jo želite urediti in potem nanjo kliknite enkrat z miško.

Takoj ko boste izbrali zvrst mime se bodo v oknu modula pojavile njene trenutne vrednosti.

Opazili boste, da so trenutne vrednosti razdeljene na dva jezička: Splošno in Vključeno

Jeziček splošno

V tem jezičku obstajajo 4 lastnosti za vsako zvrst mime:

1. Ikona zvrsti mime: to je ikona, ki bo vidna kadar uporabljate kot datotečni upravljalnik Konqueror.

2. Vzorci datotek: to je iskalni vzorec, ki ga KDE uporablja, da določi zvrst mime.

3. Opis: to je kratek opis tipa datoteke. To je le v vaše dobro.

4. Vrstni red programov za odpiranje: to določa kateri programi bodo asociirani z določeno zvrstjo mime.

Jeziček vključeno

Jeziček vključeno vam omogoča določiti, če bo datoteka prikazana v oknu konqueror-ja ali z zagonom programa.

### 5.17.2.4. Spreminjanje ikone

Da spremenite ikono preprosto kliknite njen gumb. Pojavilo se bo pogovorno okno, ki bo prikazalo ikone, ki so na razpolago. Kliknite enkrat na izbrano ikono in kliknite "V redu".

### 5.17.2.5. Urejanje vzorcev zvrsti mime

Polje označeno z "Vzorci datotek", določa katere datoteke bodo vključene znotraj te zvrsti mime.

Običajno so datoteke izbrane na osnovi končnice. (Primeri: datoteke ki se končajo z ".wav" so zvočne datoteke v formatu WAV in datoteke, ki se končajo z ".c" so programi napisani v C-ju).

V ta kombiniran seznam morate vnesti vašo datotečno masko.

Zvezdica (*) je poseben znak (wildcard), ki se uporablja s praktično vsako masko zvrsti mime. Popolna razprava o wildcardih presega namen tega priročnika, vendar pa je pomembno razumeti da zvezdica (v tem kontekstu) "ustreza" kateremukoli številu znakov. Kot primer: "*.pdf" bo ustrezal "Podatki.pdf", "Grafika.pdf" in "Uporabnik.pdf", ne pa "PDF", "Podatki.PDF", ali ".pdf".

| Zelo uporabno je imeti več mask. Eno za majhne črke, eno za velike itd. To pomaga zagotoviti, da lahko KDE natančneje določi tip datoteke.

### 5.17.2.6. Urejanje opisa zvrsti mime.

Vtipkate lahko kratek opis zvrsti mime v vnosno polje označeno z "Opis". Ta opis je zato, da vam pomaga, ne vpliva pa na funkcijo zvrsti mime.

### 5.17.2.7. Urejanje asociacij programov

Obstajajo štirje gumbi (Pomakni gor, Pomakni dol, Dodaj in Odstrani), ter kombiniran seznam (v katerem je seznam programov), ki se uporabljajo za nastavitev programov.

Kombiniran seznam izpiše vse programe, ki so asociirani s specifično zvrstjo mime. Seznam ima poseben vrstni red. Vrhnji program je prvi, ki se poskuša pognati. Naslednji spodaj je drugi in tako dalje.

Kaj mislite s tem, da obstaja več kot en program za posamezno zvrst mime? Zakaj je to potrebno?

Začeli smo z izjavo, da pride KDE prednastavljen s stotinami datotečnih asociacij. Resnica je, da ima vsak sistem, na katerem je nameščen KDE drugačen izbor asociacij. Ker dovoli več asociacij na zvrst mime, lahko KDE dela, ne da bi bil določen program nameščen na sistemu.

Kot primer:

Za zvrst mime "pdf" sta asociirana dva programa. Prvi se imenuje "PS Viewer". Če vaš sistem nima nameščenega programa "PS Viewer", potem KDE samodejno požene drugo aplikacijo "Adobe Acrobat Reader". Kot lahko vidite bo to pomagalo KDE delovati zanesliveje, ko dodajate in odstranjujete programe.

Ugotovili smo, da je vrstni red pomemben. Lahko ga spremenite z enkratnim klikom miške na programu, ki ga hočete premakniti in nadaljnim klikom na "Pomakni gor" ali "Pomakni dol". To bo premaknilo trenutno izbran program navzgor ali navzdol po seznamu.

Nove programe lahko dodate na seznam s klikom na gumb "Dodaj". Pojavilo se bo pogovorno okno. Z uporabo tega okna lahko izberete program, ki ga želite uporabljati za to zvrst mime. Kliknite "V redu", ko ste končali in program bo dodan trenutnemu seznamu.

Program lahko odstranite (s tem zagotovite, da se ne bo nikoli pognal s to zvrstjo mime) ob enkratnem kliku na ime programa in kliku na gumb "Odstrani".

| Dobra ideja je uporaba gumbov "Pomakni gor" in "Pomakni dol" za postavitev nezaželenega programa na nižji položaj v seznamu, kot pa izbrisati ta program s seznama v celoti. Ko ste enkrat zbrisali program, v primeru da bo vaš priljubljen program 'kompromitiran', ne bo programa, ki bi omogočal ogled dokumenta.

### 5.17.2.8. Vključeno

S klikom na jeziček Vključeno se vam prikažejo:

Trije izbirni gumbi z oznako Dejanje dobljeno z levim klikom. To določa kako konqueror prikaže izbrano zvrst mime.

Prikaži datoteko v vključenem pregledovalniku

  Če je to izbrano, bo datoteka prikazana v oknu konqueror-ja.

Prikaži datoteko v ločenem pregledovalniku

  To bo povzročilo nastanek ločenega okna za prikaz zvrsti mime.

Uporabi nastavitve skupine.

  To bo povzročilo, da zvrst mime uporabi nastavitve za skupino zvrsti mime. (če urejate zvočno zvrst mime, potem bodo uporabljene nastavitve za skupino za zvoke (audio)).

Pod tem je seznamsko polje z oznako Želeni vrstni red storitev

Ko ste v konqueror-ju lahko desno kliknete z miško in pojavil se vam bo menu z oznako Predogled z.... To polje navede programe, v kakšnem vrsten redu se bodo pojavili, v tem menuju.

Da spremenite vrstni red, lahko uporabite gumba Pomakni gor in Pomakni dol.

### 5.17.2.9. Narediti spremembe trajne

Ko ste končali s spreminjanjem zvrsti mime, lahko kliknete "Uporabi", da postanejo vaše spremembe trajne, a vseeno ostanete v tem modulu.

Lahko kliknete "V redu", da postanejo vaše spremembe trajne in se vrnete na glavni zaslon nadzornega središča.

Lahko kliknete "Prekliči", da prekličete vsakršne spremembe in se vrnete na glavni zaslon nadzornega središča.

## 5.17.3. Avtor razdelka

Mike McBride `<mpmcbride7@yahoo.com>`

Prevod: Andrej Vernekar `<andrej.vernekar@kiss.uni-lj.si>`

Prevod posodobil: Matej Badalič `<matej_badalic@slo.net>`

Nazaj | Domov | Naprej
Izboljšano brskanje | Gor | Datotečni upravljalnik