KControl
Nazaj | Poglavje 5. Moduli | Naprej

# 5.20. Indeks pomoči

## 5.20.1. Uvod

KDE 2.0 vsebuje precej dokumentacije za programe in njihove komponente. Čeprav je možno brskanje po priročnikih, dokler ne najdete informacije, ki jo iščete, je to lahko zelo potratno opravilo. Da vam to olajša, ponuja KDE iskanje po besedilu (fulltext search) z uporabo programa ht://dig. Deluje zelo podobno kot spletni iskalniki, pravzaprav ga nekateri, ki jih poznate morda celo uporabljajo. Kliknite na vez "Poišči" v KDE središču pomoči, vnesite besedo, ki jo iščete, klinite gumb Išči in uživajte!

Da lahko uporabite to možnost, mora biti ht://dig nameščen na vašem sistemu in KDE mora biti nastavljen tako, da ga uporablja. Ta nastavitveni modul vam pomaga narediti slednje. Če programa ht://dig nimate nameščenega in ni bil priložen operacijskemu sistem, potem si ga morate priskrbeti sami. Oglejte si njegovo domačo stran za informacije, kako ga naložiti in namestiti.

## 5.20.2. Uporaba

Da lahko KDE uporabi iskalnik besedila, mu moramo povedati dve pomembni stvari:

- kje naj najde programe ht://dig, ki ga uporablja za iskanje

- kje iskati

### 5.20.2.1. Programi ht://dig

KDE rabi tri programe, ki pridejo s ht://dig: htdig, htsearch in htmerge. Za vsak program morate navesti polno pot, vključno z imenom programa, kot na primer: `/usr/bin/htdig`.

Kje natančno so ti programi nameščeni, je odvisno od operacijskega sistema ali pa vaše distribucije. Vseeno pa obstaja nekaj dobrih ugibanj:

- htdig in htmerge se pogosto nahajata v `/usr/bin/` ali pa v nečem podobnem `/usr/local/www/htdig/bin/`.

- Ukaz htsearch se pogosto nahaja v podimeniku imenovanem `cgi-bin`, na primer v `/usr/local/httpd/cgi-bin/`.

| Da ugotovite, kje je nameščen htdig lahko v konzoli vedno vtipkate whereis htdig. whereis bo pogledal, ali in kje je določen ukaz v običajnih izvedljivih poteh imenikov. Imeniki, kot je na primer `cgi-bin` pa žal pogosto niso v običajnih izvedljivih poteh.

### 5.20.2.2. Doseg in vzorci iskanja

V tem razdelku lahko izberete, kateri viri naj bodo indeksirani, to je, postali dosegljivi iskalniku.

V okvirju Doseg lahko izberete nekaj tipičnih virov, ki jih želite indeksirati, npr.. datoteke KDE pomoči, informacije, ki jih ponujajo strani man in ukaz info. Upoštevajte, da so morda nekateri izmed njih še vedno onemogočeni, kar pomeni, da zanje še ni podpore.

Morda imate dodatne datoteke, do katerih želite dostopati z uporabo iskalnih zmožnosti KDE središča pomoči. Morda ste ravno namestili HTML referenco v imeniku `/home/jdoe/docs/selfhtml`. Če dodate to pot v seznam dodatnih iskalnih poti, boste naredili to dokumentacijo prav tako dosegljivo iskalniku KDE središča pomoči. Le kliknite na gumb Dodaj in pogovorno okno vas bo vprašalo za dodaten imenik. Izberite `/home/jdoe/docs/selfhtml` in kliknite V redu. Da odstranite dodatno pot iskanja, jo izberite in kliknite Izbriši.

| Vaše spremembe v obsegu in dodatne poti iskanja ne bodo imele vpliva, dokler ne kliknete na gumb Ustvari indeks ....

### 5.20.2.3. Izbira jezika

Jezik za datoteke s pomočjo lahko izberete z uporabo kombinirnega seznama z oznako Nastavitev jezika

## 5.20.3. Avtor razdelka

Ta razdelek je spisal Jost Schenck `<jost@schenck.de>`

Nazadnje posodobil: Mike McBride `<mpmcbride7@yahoo.com>`

Prevod: Andrej Vernekar `<andrej.vernekar@kiss.uni-lj.si>`

Prevod posodobil: Matej Badalič `<matej_badalic@slo.net>`

Nazaj | Domov | Naprej
Pisave | Gor | Ikone