Namizno okolje K (K Desktop Environment)
Nazaj | Poglavje 5. Pričetek | Naprej

# 5.4. Iskanje vaših izgubljenih datotek

Vsakdo je brez dvoma naletel na naslednji problem: poženete ftp, se prijavite na odlično stran, kot je ftp.kde.org in pričnete nalagati datoteke. Je že pozno in po zaključenem prenosu ugasnete računalnik. Naslednje jutro ste znova za tipkovnico in se pričnete spraševati, v kateri imenik ste namestili pred kratkim prenesene datoteke. Uporaba KDE-jevega orodja KFind olajša iskanje teh izgubljenih datotek.

## 5.4.1. Zagon KFind

Zagon KFind je preprost: izberite Poišči datoteke v menuju zagnjalca programov. KFind uporablja del vmesnika, ki ga verjetno že poznate: register tabs. Ko se KFind pojavi, lahko opazite, da je izbran Ime in lokacija. Ko kliknete na Spremenjeno, se vsebina registra spremeni. Ker še niste pognali iskanja, bo večina ikon v orodni vrstici onemogočenih (sivih). To bomo sedaj spremenili.

## 5.4.2. Iskanje datoteke, če veste del njenega imena

Dokler poznate vsaj del imena je iskanje preprosto. Izberite vez Ime in lokacija in vnesite ime datoteke. Posebne znake (?,*) uporabite po potrebi. Za preizkus vtipkajte `*.tar.gz`. Privzeto se iskanje začne v vašem domačem imeniku, lahko pa izberete začetni imenik ki želite s klikom na Poglej v ali Brskaj.... Da pričnete iskanje kliknite na ikono (izgleda kot povečevalno steklo nad kupom papirja) na levi strani orodne vrstice. Čez nekaj trenutkov se bo pojavil seznam datotek v iskalnem oknu. Če se ne pojavijo, ste pričeli iskati v napačnem imeniku, se zmotili v črkovanju pri vnosu imena ali pa na vašem računalniku ni datotek s končnico `.tar.gz`.

## 5.4.3. Iskanje datotek po bolj zapletenih kriterijih

Obstaja mnogo kategorij, ki jih lahko uporabite, da bo vaše iskanje natančnejše. Več kot veste o datoteki, večje so možnosti, da jo najdete.

Obseg datuma

  Tukaj lahko določite, da želite videti le datoteke ki so bile dostopane (spremenjene) v danem obdobju. Lahko tudi določite da želite videti le datoteke ki so bile spremenjene po nekem določenem mesecu ali dnevu.

Tip datoteke

  Če veste, da je bila datoteka posebne zvrsti (npr., arhiv tar/gzip ali pa jpeg slika), lahko KFind poveste, naj najde le ta tip datoteke.

Niz besedila

  Lahko določite besedilo, ki ga naj vsebuje datoteka.

Velikost

  Če poznate velikost datoteke lahko omejite iskanje tudi na ta način.

Nazaj | Domov | Naprej
Uporaba ukazne vrstice in terminalov | Gor | Uporaba več namizij naenkrat