KControl
Nazaj | Poglavje 5. Moduli | Naprej

# 5.5. Brskanje s Konqueror-jem

Modul KDE nadzornega središča brskalnika Konqueror vam omogoča, da izberete različne možnosti za izgled in obnašanje Konqueror-ja, integriranega spletnega brskalnika KDE.

V tem modulu nadzornega središča so trije glavni jezički, ki so podrobno opisani v naslednjih razdelkih. Na kratko ti trije jezički so:

HTML:

  Možnost za ravnanje s povezavami in slikami v HTML straneh.

Videz:

  Možnosti za uporabo pisav pri prikazovanju spletnih strani.

Java/JavaScript:

  Možnosti za ravnanje z Java in JavaScript kodo vključeno v spletnih straneh, kot tudi taktiko varnosti, ki naj se uveljavi za to kodo.

## 5.5.1. HTML

Na tej strani so tri potrditvena polja v modulu nadzornega središča za brskalnik Konqueror. Prvo je "Spremenimo kazalec nad povezavami." Če je ta možnost izbrana, se bo oblika kazalca spremenila (ponavadi v roko) vsakič, ko se bo premaknil nad hyperpovezavo. To poenostavi prepoznavanje povezav, posebno kadar so v obliki slik.

Drugo potrditveno polje je "Podčrtamo povezave." Če je ta možnost izbrana, bo vsak tekst na spletni strani, ki deluje kot povezava, prikazan v podčrtani pisavi. Ker veliko spletnih strani uporablja barve za razločevanje teksta, ki deluje kot povezava, vam podčrtavanje poenostavi pri prepoznavanju povezav.

Nazadnje še potrditveno polje z oznako "Samodejno naložimo slike," ki vam omogoča nadzorovati ali naj se slike na spletnih straneh naložijo kot privzeto. Če nimate zelo počasne povezave, boste verjetno pustili to možnost izbrano, ker obstaja veliko spletnih strani, ki se jih težko uporablja brez slik. Če ne izberete možnosti za samodejno nalaganje slik, lahko še vedno gledate tekst na strani in potem naložite slike, če jih potrebujete.

## 5.5.2. Videz

Pod tem jezičkom lahko izbirate različne možnosti v zvezi z uporabo pisav. Čeprav sta oblika in velikost pisave pogosto del oblikovanja spletne strani, lahko izberete nekaj privzetih nastavitev, da jih bo Konqueror uporabil.

Na voljo sta vam dva načina kako lahko izberete velikost pisave. Prvi je ta, da izberete privzeto velikost. Izbirate lahko med tremi možnostmi - "Majhne", "Srednje" ali "Velike". Čeprav lahko izberete privzeto velikost pisave, lahko spletne strani še vedno uporabijo HTML kodo za povečanje ali zmanjšanje relativne velikosti besedila. Zato da preprečimo, da bi besedilo postalo manjše kot bi je lahko udobno brali, vam Konqueror omogoča, da izberete minimalno velikost pisave za prikazovanje besedila. Natančno velikost pisave v točkah lahko izberete z uporabo gor/dol vrtilne kontrole (ali s tipkanjem), ki stoji poleg možnosti z oznako "Najmanjša velikost pisave.

Preostale možnosti so za pisave, ki so asocirane z različnimi tipi označevalcev uporabljenih v HTML straneh. Vedite, da veliko spletnih strani lahko razveljavi te nastavitve. Če kliknete kjerkoli na kontrolo, ki prikazuje ime pisave, se pojavi seznam imen pisav, ter tako, če želite, lahko izberete različno pisavo. (Če je pisav veliko, se v seznamu pojavi navpični drsni trak, ki vam omogoča pregled vseh pisav.)

## 5.5.3. Java/JavaScript

Java in JavaScript omogoča aplikacijam, da se prenesejo in zaženejo s spletnim brskalnikom, pod pogojem, da imate nameščeno ustrezno programsko opremo na vaši mašini. Veliko spletnih strani uporablja Java/JavaScript (na primer, omrežni bančni servisi ali interaktivne strani za igranje). Opozorjeni bi morali biti, da zaganjanje programov iz neznanih izvorov, lahko pomeni grožnjo varnostemu sistemu vašega računalnika, četudi potencialni obseg škode ni velik.

Dve potrditveni polji združeni pod "Globalne nastavitve" vam omogočata, da vključite Java in JavaScript podporo za vse spletne strani kot privzeto. Lahko tudi izberete, da vključite ali izključite Java in/ali JavaScript za določene gostitelje. Da dodate taktiko za določen gostitelj, kliknite na gumb "Dodaj...", da se vam bo pojavilo pogovorno okno v katerem boste lahko vtipkali ime gostitelja in potem izbrali za sprejeti ali zavrniti Java in/ali JavaScript kodo za tega gostitelja.

Iz seznama lahko izberete gostitelja in kliknite na gumb "Spremeni...", da izberete drugačno taktiko za tega gostitelja. Klik na gumb "Izbriši" odstrani taktiko za izbarnega gostitelja; po izbrisu, se bodo uveljavile splošne nastavitve za tega gostitelja. Taktike lahko uvozite iz datoteke s klikom na gumb "Uvozi.... Da shranite trenuten seznam v stisnjeno arhivsko datoteko, kliknite gumb "Izvozi...".

Nazadnje še skupina kontrol z oznako "Java Runtime Settings" vam omogoča, da nastavite nekaj možnosti za način po katerem naj bi se Java zaganjala. Če izberete možnost "Prikaži javansko konzolo", bo Konqueror odprl konzolo iz katere lahko Java aplikacije berejo in pišejo besedilo. Ker večina Java aplikacij ne potrebuje take konzole, je to lahko zelo v pomoč pri diagnozi problemov z Java aplikacijami.

Lahko tudi izberete, da vam Konqueror samodejno zazna Java namestitev na vašem sistemu, ali pa da sami določite pot do namestite z izbiro "Uporabi Javo, ki jo določi uporabnik". Zadnjo izbiro boste želeli izbrati, če imate več Java namestitev na vašem sistemu in boste želeli določiti katera naj se uporablja. Če Java Virtual Machine ki jo uporabljate zahteva posebne zagonske nastavitve, jih lahko vtipkate v vnosno polje z oznako "Dodatni Java argumenti".

## 5.5.4. Avtorji razdelka

Ta razdelek je napisal:

Krishna Tateneni`<tateneni@pluto.njcc.com>`.

Prevod: Matej Badalič `<matej_badalic@slo.net>`

Nazaj | Domov | Naprej
Obrobe | Gor | Barve