Namizno okolje K (K Desktop Environment)
Nazaj |  | Naprej

# Poglavje 5. Pričetek

| Ali lahko z uporabo tega, kar vidite pridete od A do B?
| Pomoč za eno najtrših ugank v "the 7th Guest"

Dosedaj je videti, da je KDE le nekaj več kot pa še en okenski upravljalnik z nekaj priročnimi zmožnostmi namizja. Vendar se raje primite sedežev; v nekaj naslednjih razdelkih vas bomo vpeljali v zmožnosti, ki vam bodo zagotovile, da ne boste nikoli več poskušali uporabljati vašega sistema UNIX brez KDE!

# 5.1. Urejevanje datotek

Ker na vašem sistemu nimate nameščenih le programov KDE, verjetno poznate zmedo urejevanja ASCII prilagoditvenih datotek. Vendar pa je še mnogo drugih datotek, ki morajo biti urejane na ta način. Na primer surove SGML datoteke za ta vodič je bil napisan v načinu ASCII, kot je bila tudi izvorna koda za same programe KDE. Sedaj vam bomo pokazali, da lahko v KDE uporabite program KEdit za urejanje ASCII datotek.

## 5.1.1. Odpiranje okna ki vsebuje vaš domač imenik

Kliknite na zaganjalca programov in izberite Domač imenik. Pojavilo se bo okno, ki bo prikazovalo vsebino vašega domačega imenika. Da vidite podrobnejši seznam datotek v vašem domačem imeniku naredite naslednje:

1. Izberite Prikaži skrite datoteke iz menuja Videz.

2. Izberite Prikaži drevo imenikov iz menuja Nastavitve.

Na levi strani zaslona bi se moral pojaviti drevesni prikaz strukture datotečnega sistema, vključno s "skritimi datotekami" -- datotekami ali imeniki, ki se prično s piko.

## 5.1.2. Zaslon upravljalnika datotek

Trudili smo se narediti datotečni upravljalnik kar se da prijazen za uporabo in če poznate druge okenske upravljalnike (vključno s tistimi iz drugih operacijskih sistemov) z integriranim upravljanjem datotek, bi vam morali biti mnogi od sledečih konceptov znani.

Na vrhu je lokacijski menu, ki vsebuje funkcije za odpiranje in zapiranje oken datotečnega upravljalnika. Prav tako lahko trenutno vsebino natisnete.

Želite obiskati internet? Potem izberite Lokacija->Odpri lokacijo (ali pritisnite Ctrl-O) in vnesite URL.

Na primer, če želite obiskati domačo stran KDE potem vnesite `http://www.kde.org`. Prav tako lahko s pomočjo te metode hitro naložite datoteke preko FTP. KDE je "pripravljen za internet", kar pomeni da lahko datoteke nalagate ali shranjujete ne le na vaš lokalen disk, ampak tudi na oddaljene FTP in HTTP strežnike. Medtem ko drugi operacijski sistemi in namizja delajo razliko med lokalnimi in oddaljenimi sistemi KDE tega ne počne.

Menu Uredi ponuja funkcije za izbiro prepisovanje in premikanje datotek. Če ste že uporabili menu Videz, ste verjetno opazili, da si lahko vsebino ogledate na več različnih načinov. Malo se igrajte in opazujte, kaj se dogaja.

Brez dvoma boste ugotovili, da so Zaznamki zelo uporabni: sedaj si lahko zapomnite praktično vsako povezavo, pa naj je na lokalnem računalniku ali kje v internetu.

Menu Orodja vam pomaga najti nadležne datoteke-ki-so-nekje-pa-ne-vem-več-kje.

## 5.1.3. Križarjenje po imenikih

Sedaj bomo pobrali eno izmed vaših nastavitvenih datotek in jo uredili. Najprej moramo v upravljalniku datotek spremeniti imenik. Premaknite drevesni pogled na levi strani zaslona pod razdelkom Root, dokler ne najdete imenika `/etc`. Dvakrat kliknite na `etc`. V desnem oknu boste videli seznam datotek.

## 5.1.4. Urejanje datoteke

Zdrsnite navzdol, dokler ne najdete datoteke `motd` in kliknite nanjo z desnim gumbom miške. V kontekstnem menuju izberite Odpremo z. Pojavilo se bo novo okno. Vnesite `kedit` in kliknite na V redu ali pa pritisnite Enter. Pa smo!

## 5.1.5. Zaslon urejevalnika

Več kot delate s KDE, bolj boste zaznali, da večina programov izgleda in se obnaša podobno. KEdit-ov menu Datoteka je odličen primer tega: skorajda vsak drugi KDE program ima isti menu, s katerim vam omogoča da ustvarjate nove datoteke, odprete že obstoječe iz vašega lokalnega sistema ali pa (to bomo raložili kmalu) celo s spleta, jih shranite (kmalu tudi na spletu!), natisnete ali pa pošljete preko e-pošte komu drugemu.

Menu Uredi se prav tako nahaja v večini KDE programov, omogoča pa vam izrezovanje in prilepljanje informacij med programi. Lahko tudi iščete in zamenjujete besedilo. Z uporabo menuja Nastavitve lahko prilagodite urejevalnik na mnogo različnih načinov. Povečate lahko velikost pisave, da se bolje prilega ločljivosti vašega zaslona -- in vašim očem. Seveda lahko tako kot v drugih KDE programih najdete menu Pomoč, ki vam ponuja sprotno (spletno) pomoč kadarkoli jo rabite.

## 5.1.6. Uporaba urejevalnika

Večina datotek `motd` vsebuje nesmiselne stvari, kot so "Do not forget to back up your data" ali "Do not annoy the system manager". Dolgočasno. Spremenimo besedilo, tako, da dobijo uporabniki, ki se prijavljajo res pomembne informacije. Po besedilu se lahko gibljete s puščičnimi tipkami in označite razdelke z Shift-Puščicami ali z uporabo miške s pritisnjenim levim gumbom. Uporabite menu Uredi za izrezovanje in prilepljanje besedila. Vnesite kar hočete ali pa uporabite naslednji (čudovit) zgled:

     Dobrodošli!

    Ta računalnik ima sedaj nameščen KDE, s čimer vam ponuja izvrsten,
    za uporabo preprost vmesnik in enoten 'videz in občutek' za vse
    programe. Za več informacij o tem, kako usposobiti KDE na
    vašem računu prosim pošljite e-sporočilo administratorju.

## 5.1.7. Shranjevanje vašega dela

Sedaj, ko ste spremenili datoteko `motd` je čas, da jo shranite in tako uveljavite spremembe. To lahko storite z uporabo menuja Datoteka ali pa z ikono Shrani v orodni vrstici. Končno zaključite delo s tem, da zaprete urejevalnik in okno datotečnega upravljalnika. To lahko naredite z gumbom X zgoraj levo na vrhu okna, z uporabo okenskega menuja naslovne letve ali z izbiro Datoteka->Končaj. Preprosto in elegantno, kajne?

Nazaj | Domov | Naprej
Gradniki namizja |  | Premikanje datotek z uporabo 'povleci in spusti'