Priročnik za Konqueror
Nazaj | Poglavje 2. Konqueror - datotečni upravljalnik | Naprej

# 2.5. Ustvari nov...

Ko je Konqueror v načinu upravljalnika datotek, vam izbira Ustvari nov... iz menuja Uredi ali iz menuja, ki ga dobite z desnim klikom na prostem območju v imeniku prikaže podmenu, ki vam omogoča v trenutnem imeniku ustvarjanje naslednjega:

Povezava na program...

  Ta možnost je nadvse uporabna, če želite ustvariti ikono, ki bo odprla določen program. Odpre pogovorno okno z štirimi listi. Prvi, Splošno, je tisti, v katerem izberete ikono in besedilo, ki se bo z njo pojavilo. Drugi list, Dovoljenja, vam omogoča izbiro kdo lahko spremeni ikono. V list Izvedi morate vnesti ukaz, ki bo pognal program, na primer `kedit`, da požene urejevalnik besedila KEdit. `kedit /home/pam/todo.txt` bi odprl program `/home/pam/todo.txt` v KEdit. V splošnem lahko stran Prorgam pustite prazno.

  Da se ikona program pojavi na vašem namizju, morate ustvariti povezavo v imeniku `~/Desktop`, ali pa uporabiti podmenu Ustvari nov... , ki se je pojavil, ko ste kliknili z desnim gumbom na prostem območju namizja.

  Če imate cel kup specializiranih povezav na programe in ne želite, da bi nastlali celo namizje, zakaj jih ne bi ustvarili v imeniku Applications? Tja lahko pridete tako, da v Konquerorju izberete Pojdi->Programi. Nato ustvarite na namizju eno samo ikono, ki odpre imenik Programi (Applications), ki je običajno v `~/.kde/share/applink`.

  Da postavite ikono za povezavo na program na pult, jo najprej ustvarite v imeniku Applications in jo nato povlecite na prazno območje pulta.

Povezava na lokacijo (URL)...

  To vam omogoča ustvarjanje ikone, ki odpre Konqueror v določenem imeniku ali spletni strani. Podobno kot pri Povezava na program... lahko postavite ikono na namizje tako da povezavo ustvarite v imeniku `~/Desktop` ali z uporabo podmenuja Ustvari Nov..., ki ga dobite z desnim klikom na prostem področju namizja. Ko jo ustvarite, bo besedilo, ki se prikaže ob ikoni celotna pot ali URL. Spremenite ga lahko z desnim klikom na ikoni, nato izberete Lastnosti... in vnesete željeno besedilo v stran Splošno .

Disketna enota...

  Uporabite to možnost, da ustvarite ikono, ki bo priklopila disketno enoto in odprla izvod Konquerorja, ki bo pikazal vsebino diskete. Da odklopite disketo, kliknite z desnim gumbom miške na ikono in izberite Odklop. V praksi ni potrebno, da gre za disketo, lahko je tudi vsak disk ali particija v vašem sistemu, ki običajno ni priklopljena. V večini primerov boste želeli ustvarite ikono na vašem namizju.

Naprava CD-ROM...

  Ta možnost je podobna Disketna enota..., vendar pa je za pogon CD-ROM.

Imenik...

  Preprost način za ustvarjanje novih (pod)imenikov.

Besedilna datoteka...

  Uporabite to, da ustvarite navadno, prazno tekstovno datoteko. Odprlo se bo majhno pogovorno okno, ki vas bo vprašalo po imenu vaše nove datoteke.

Datoteka HTML...

  Ustvari ogrodje HTML datoteke. Ko vneste ime nove datoteke v majhno pogovorno okno, je najbolje, da ji dodate končnico `.html`, da se izognete zmedi.

Predstavitveni dokument...

  Ustvari ogrodje Koffice KPresenter dokumenta (predstavitve). Imenu dodajte končnico `.kpr`.

Besedilni dokument...

  Ustvari ogrodje KOffice KWord dokumenta z uporabo običajne stilske predloge KWorda. Imenu dodajte končnico `.kwd`.

Spread Sheet Document...

  Uporabite to, da ustvarite novo datoteko za KOffice KSpread in jo poimenujte s končnico `.ksp`.

Illustration Document...

  Ustvari dokument KOffice KIllustrator. Poimenujte ga s končnico `.kil`.

Nazaj | Domov | Naprej
Izbira več datotek hkrati | Gor | Spreminjanje imen in dovoljenj