Priročnik za KEdit
Nazaj | Poglavje 3. Izbire menujev | Naprej

# 3.2. Menu Uredi

Uredi->Razveljavi (Ctrl-Z)

  To se uporablja za odstranitev ali obrat zadnjega uporabnikovega dejanja ali operacije.

Uredi->Ponovi (Ctrl-Shift-Z)

  To bo obrnilo zadnjo spremembo, ki je bila narejena (če je bila) z uporabo Razveljavi.

Uredi->Izreži (Ctrl-X)

  Ta ukaz izbriše trenutno označeno besedilo in ga prepiše na odložišče. Odložišče je zmožnost KDE, ki dela neopazno, da ponuja način prenosa med programi.

Uredi->Prepiši (Ctrl-C)

  To prepiše trenutno izbrano besedilo na odložišče, tako da se lahko prilepi drugje. Odložišče je zmožnost KDE, ki dela neopazno, da ponuja način prenosa med programi.

Uredi->Prilepi (Ctrl-V)

  To bo vrinilo besedilo z odložišča na mestu kurzorja. Odložišče je zmožnost KDE, ki dela neopazno, da ponuja način prenosa med programi.

Uredi->Izberi vse

  To bo izbralo celoten dokument. To je lahko zelo uporabno za kopiranje celotne datoteke v drug program.

Uredi->Najdi (Ctrl-F)

  Odpre pogovorno okno iskanja, ki se uporablja za določitev besedila, ki naj se išče v dokumentu. Za vnos vzorca je tu majhno tekstovno polje. Na voljo sta še dve možnosti, ki povečata učinkovitost iskanja. Izbira Loči velike in male črke bo omejila zadetke na tiste, katerih velikost črk (velike/majhne) ustreza iskanemu vzorcu. Najdi vzvratno usmeri iskanje v obratno smer, to je nazaj.

Uredi->Najdi naslednje (F3)

  Ponovi zadnjo operacijo iskanja, brez klicanja pogovornega okna iskanja.

Uredi->Zamenjaj (Ctrl-R)

  Ta ukaz odpre pogovorno okno zamenjave. To je podobno zgoraj omenjenemu pogovornemu oknu iskanja z dodatnim tekstnim poljem Zamenjaj z:. Z uporabo tega pogovornega okna lahko uporabnik določi besedilo, ki naj se najde in s katerim se bo zamenjalo. Poleg tega vsebuje še dva dodatna gumba. Gumb Zamenjaj omogoča uporabniku eno zamenjavo naenkrat, kar je uporabno, kadar ni treba zamenjati vseh pojavitev iskanega besedila. Gumb Zamenjaj vse je treba uporabljati previdno, saj takoj zamenja vse pojavitve določenega besedila.

Uredi->Vstavi datoteko

  Odpre pogovorno okno Datoteka Odpri, s čimer lahko vstavite v odprt dokument celotno datoteko. Datoteka bo vnešena na mestu utripajočega kurzorja.

Uredi->Vstavi datum

  To bo vneslo trenuten datum na mestu utripajočega kurzorja.

Uredi->Počisti presledke

  Izbira tega bo iz označenega besedila odstranila vse nepotrebne presledke in prelome vrstice (ki no na koncu datoteke, pred kodo za konec datoteke in so tam zaradi nepotrebnega pritiskanja tipke Enter). Z drugimi besedami, vsak par (ali več) presledkov bo reduciran na enega; vsi odstavki in prazne vrstice bodo reducirani na en sam odstavek.

Nazaj | Domov | Naprej
Izbire menujev | Gor | Menu Pojdi